ມື້ລາງ ຜູ້ນຳ ເກົາຫຼີເໜືອ ສັ່ງໃຫ້ຜະລິດ ອາວຸດນິວເຄຼຍ ຢ່າງຫຼວງຫຼາຍ
ມີລາຍງານອ້າງວ່າ ມື້ລາງຜູ້ນຳຄົນກ່ອນຂອງເກົາຫຼີເໜືອ ທ່ານ ກິມ ຈົງອິລ ໄດ້ມີຄຳສັ່ງໃຫ້ ຜະລິດອາວຸດນິວເຄລຍ ເປັນຈຳນວນຫຼວງຫຼາຍ.
ໜັງສືພິມຂອງຍີ່ປຸ່ນ ລາຍງານວ່າ ມື້ລາງຜູ້ນຳຄົນກ່ອນຂອງເກົາຫຼີເໜືອໄດ້ ອອກຄຳສັ່ງຢ່າງ ຈະແຈ້ງ ໃຫ້ທຳການຜະລິດອາວຸດທີ່ໃຊ້ທາດຢູເຣນຽມເປັນເຊື້ອໄຟນັ້ນໃນຈຳນວນຫຼວງຫຼາຍ Steve Herman ຜູ້ສື່ຂ່າວວີໂອເອທີ່ກຸງໂຊລລາຍງານວ່າ ເກົາຫຼີເໜືອຢືນຢັນວ່າຕົນກັ່ນທາດ ຢູເຣນຽມເພື່ອຈຸດປະສົງ ໃນການຜະລິດໄຟຟ້າຢ່າງດຽວທໍ່ນັ້ນ ໜັງສືພິມ Mainichi Shimbun ແລະ Tokyo Shimbun ໄດ້ພິມເຜີຍແຜ່ຂໍ້ຄວາມທີ່ຄັດມາ ຈາກບົດຂຽນທີ່ອ້າງວ່າ ເປັນຄຳສັ່ງຂອງມື້ລາງຜູ້ນຳເກົາຫຼີເໜືອທີ່ໃຫ້ທຳການຜະລິດເປັນຈຳ ນວນຫຼວງຫຼາຍອາວຸດນິວເຄລຍທີ່ໃຊ້ທາດຢູເຣນຽມເປັນເຊື້ອໄຟນັ້ນ ໜັງສືພິມຍີ່ປຸ່ນທັງສອງເວົ້າວ່າ ຄຳສັ່ງດັ່ງກ່າວນີ້ໄດ້ມີການເປີດເຜີຍໃຫ້ຊາບວ່າເປັນເອກກະ ສານພາຍໃນ 19 ໜ້າ ຊຶ່ງມີທ່າທາງວ່າໄດ້ເກັບຮວບຮວມໃນເດືອນກຸມພາຜ່ານມາ ສຳຫຼັບ ພວກເຈົ້າໜ້າທີ່ອະວຸໂສຂອງພັກຄອມມູນິສເກົາຫຼີເໜືອຊຶ່ງເປັນພັກການເມືອງພຽງພັກດຽວ ເທົ່ານັ້ນຂອງປະເທດ ທ່ານກິມຈົງອິລ ໄດ້ເຖິງແກ່ອະສັນຍະກຳໃນເດືອນທັນວາປີກາຍນີ້ແລະບຸດຊາຍຄົນທີສາມ ຂອງທ່ານ ຄືທ່ານກິມຈົງອຸນໄດ້ຂຶ້ນກຳອຳນາດເປັນຜູ້ບໍລິຫານປະເທດທີ່ຍັງໂດດດ່ຽວແລະ ທຸກຍາກທີ່ສຸດນັ້ນ ທີ່ກຸງໂຊລ ພວກນັກຂ່າວໄດ້ຖາມທ່ານ Kim Hyung-suk ໂຄສົກຂອງກະຊວງທ້ອນໂຮມ ຊາດເກົາຫຼີໃຕ້ ກ່ຽວກັບປະຕິກິລິຍາຂອງລັດຖະບານເກົາຫຼີໃຕ້ຕໍ່ລາຍງານຂ່າວດັ່ງກ່າວນີ້ ທ່ານ Kim ເວົ້າວ່າ ໃນເວລານີ້ ຍັງບໍ່ທັນມີປະຕິກິລິຍາໃດໆເທື່ອ ຈາກເກົາຫຼີເໜືອ ກ່ຽວກັບລາຍງານຂ່າວດັ່ງ ກ່າວ ສາດສະດາຈານ Ryoo Kihl-jae ທີ່ມະຫາວິທະຍາໄລການສຶກສາ ກ່ຽວກັບເລື່ອງເກົາຫຼີ ເໜືອຢູ່ກຸງໂຊລກ່າວວ່າ ມັນເປັນໄປໄດ້ຍາກໃນຂັ້ນນີ້ ທີ່ຈະຮູ້ໄດ້ກ່ຽວກັບວ່າເອກກະສານ ນີ້ເປັນຂອງຈິງຫຼືບໍ່ ສາດສະດາຈານ Ryoo ເວົ້າວ່າ ເກົາຫຼີເໜືອໄດ້ກ່າວອ້າງ ມາເປັນເວລາດົນນານແລ້ວວ່າ ໂຄງການກັ່ນທາດຢູເຣນຽມຂອງ ຕົນມີຈຸດປະສົງເພື່ອຜະລິດກະແສໄຟຟ້າເທົ່ານັ້ນ ແຕ່ໜັງສືພິມຍີ່ປຸ່ນທັງສອງໂດຍອ້າງອີງ ໃສ່ເອກກະສານດັ່ງກ່າວ ລາຍງານວ່າ ມື້ລາງທ່ານທ່ານກິມຈົງອິລແມ່ນຈະແຈ້ງໄດ້ມີຄຳສັ່ງ ໃຫ້ພວກເຈົ້າໜ້າທີ່ໃຊ້ໂຮງໄຟຟ້າທີ່ກັ່ນທາດຢູເຣນຽມນັ້ນ ຜະລິດອາວຸດນິວເຄລຍເປັນຈຳ ນວນຫຼວງຫຼາຍ ສາດສະດາຈານ Ryoo ໃຫ້ການອະທິບາຍວ່າ ເຖິງແມ່ນເປັນທີ່ປາກົດວ່າເກົາຫຼີເໜືອໄດ້ ໃຊ້ທາດປລູໂຕນຽມ ເພື່ອຜະລິດອາວຸດນິວເຄລຍກໍຈິງ ແຕ່ກໍໄດ້ຍຸຕິແລ້ວ ແລະຂອບເຂດ ຂອງໂຄງການອາວຸນິວເຄລຍເກົາຫຼີເໜືອຍັງບໍ່ມີໃຜຮູ້ຈັກເທື່ອ ສາດສະດາຈານ Ryoo ເວົ້າວ່າ ເກົາຫຼີເໜືອຍອມຮັບວ່າ ຕົນໄດ້ໃຊ້ທາດປລູໂຕນຽມ ບໍ່ແມ່ນທາດຢູເຣນຽມ ຜະລິດອາວຸດ ນິວເຄລຍ ໃນປີ 2006 ແລະປີ 2009 ເກົາຫຼີເໜືອໄດ້ທຳການທົດລອງອາວຸດນິວເຄລຍໃຕ້ ດິນ ທີ່ພຽງຢາງປະກາດວ່າ ປະສົບກັບຄວາມສຳເລັດນັ້ນ ມີການຄາດຄະເນກັນໃນໝູ່ພວກນັກວິເຄາະວ່າ ພຽງຢາງອາດຈະທຳການທົດລອງອາວຸດ ນິວເຄລຍຄັງທີ 3 ໃນໄວໆນີ້ບາງທີອາດຈະເປັນອາວຸດນິວເຄລຍທີ່ໃຊ້ທາດຢູເຣນຽມ